pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดพิธีประกาศเกียรติคุณสำหรับกำลังพลสังกัดสำนักงานปลัดกระทรวงกลาโหม ที่รับราชการจนครบเกษียณอายุ ประจำปีงบประมาณ ๒๕๖๕
วันจันทร์ที่ 3 ตุลาคม 2565
สํานักงานปลัดกระทรวงกลาโหม จัดพิธีประกาศเกียรติคุณสําหรับกําลังพลสังกัดสํานักงานปลัดกระทรวงกลาโหม ที่รับราชการจนครบเกษียณอายุ ประจําปีงบประมาณ ๒๕๖๕
เช้าวันนี้ (วันที่ ๓๐ กันยายน ๒๕๖๕ เวลา ๐๘.๓๐ น.) พลเอก วรเกียรติ  รัตนานนท์ ปลัดกระทรวงกลาโหมเป็นประธานในพิธีประกาศเกียรติคุณสําหรับกําลังพลสังกัดสํานักงานปลัดกระทรวงกลาโหม ที่รับราชการจนครบเกษียณอายุ ประจําปีงบประมาณ ๒๕๖๕
เพื่อเป็นการสดุดี แก่ผู้เกษียณอายุราชการซึ่งปฏิบัติหน้าที่ด้วยความอุตสาหะวิริยะ ทุ่มเทกําลังกาย กําลังใจ บนพื้นฐานความถูกต้องยุติธรรมมาโดยตลอดชีวิตรับราชการ โดยสํานักงานปลัดกระทรวงกลาโหมได้จัดพิธีสวนสนามของกองทหารเกียรติยศผสม ๓ เหล่าทัพ สําหรับเทิดเกียรติ ปลัดกระทรวงกลาโหม รองปลัดกระทรวงกลาโหม นายทหารชั้นนายพล และกําลังพล ณ ลานด้านหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ตึกบัญชาการ สํานักงานปลัดกระทรวงกลาโหม (พื้นที่ศรีสมาน)
ในโอกาสนี้ปลัดกระทรวงกลาโหมได้กล่าวสดุดีกําลังพลสังกัดสํานักงานปลัดกระทรวงกลาโหมที่รับราชการจนครบเกษียณอายุราชการ โดยแสดงความชื่นชมต่อกําลังพลที่ได้อุทิศกําลังกาย กําลังใจ กําลังสติปัญญาปฏิบัติหน้าที่ราชการจนครบเกษียณอายุราชการ ด้วยความรู้ ความสามารถ มีความซื่อสัตย์ สุจริต มีคุณธรรม จริยธรรม ดํารงตนอยู่ในระเบียบวินัยด้วยดีเสมอมา และนับได้ว่ากําลังพลที่ครบเกษียณอายุราชการในวันนี้มีส่วนสําคัญยิ่งในการสร้างสรรค์สํานักงานปลัดกระทรวงกลาโหมให้มีความเจริญก้าวหน้ามาโดยตลอด
โดยการพ้นจากหน้าที่ราชการในวันนี้เป็นการพ้นวาระอย่างสมเกียรติ และเป็นเพียงการพ้นหน้าที่ไปตามวาระของทางราชการเท่านั้น แต่ด้วยความรู้ความสามารถตลอดจนความมีน้ําใจและความปรารถนาดีที่มีต่อหน่วยงานและเพื่อนข้าราชการตลอดมานั้น สิ่งทั้งหลายเหล่านี้จะอยู่ในความทรงจําตลอดไปและขอสดุดียกย่องทุกท่านไว้ให้ปรากฏแก่ข้าราชการรุ่นหลังต่อไป
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.อุดรธานี ประจำปีการศึกษา 2560-2562
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.อุดรธานี ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.อุดรธานี ประจําปีการศึกษา 2560-2562
เมื่อวันที่ 20 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏอุดรธานี ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,757 คน และรอบสอง เวลา 14.00 น. มีผู้เข้ารับพระราชทานปริญญาบัตร ระดับปริญญาตรี 1,548 คน ระดับปริญญาโท 27 คน และระดับปริญญาเอก 8 คน รวมทั้งสิ้น 1,583 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี ในโอกาส “วันสังคมสงเคราะห์แห่งชาติและวันอาสาสมัครไทย ประจำปี 2565”
วันศุกร์ที่ 21 ตุลาคม 2565
คํากล่าว พลเอก ประยุทธ์ จันทร์โอชา นายกรัฐมนตรี ในโอกาส “วันสังคมสงเคราะห์แห่งชาติและวันอาสาสมัครไทย ประจําปี 2565”
คํากล่าว พลเอก ประยุทธ์ จันทร์โอชา นายกรัฐมนตรี ในโอกาส “วันสังคมสงเคราะห์แห่งชาติและวันอาสาสมัครไทย ประจําปี 2565”
ท่านรัฐมนตรีว่าการกระทรวงการพัฒนาสังคมและความมั่นคงของมนุษย์
ผู้บริหารหน่วยงานภาครัฐ ภาคเอกชน ภาคประชาสังคม
ผู้ที่ได้รับรางวัล และผู้มีเกียรติทุกท่าน
เนื่องในโอกาส “วันสังคมสงเคราะห์แห่งชาติและวันอาสาสมัครไทย” วันที่ 21 ตุลาคม 2565
ซึ่งตรงกับวันคล้ายวันพระราชสมภพของสมเด็จพระศรีนครินทราบรมราชชนนี ผมรู้สึกยินดีและเป็นเกียรติอย่างยิ่งที่ได้ร่วมกับทุกท่าน องค์การ น้อมรําลึกในพระมหากรุณาธิคุณของสมเด็จพระศรีนครินทราบรมราชชนนี ที่ทรงปฏิบัติพระราชกรณียกิจด้านการสังคมสงเคราะห์นานัปการ ทั้งการพัฒนาสังคม สวัสดิการสังคม รวมถึงการส่งเสริมงานอาสาสมัคร ที่มีบทบาทในการช่วยเหลือและพัฒนาสังคมไทยตลอดมา
รัฐบาลให้ความสําคัญกับการพัฒนาคุณภาพชีวิตของประชาชน และมุ่งขับเคลื่อนการพัฒนา
ตามยุทธศาสตร์ชาติ ระยะ 20 ปี ด้วยการยกระดับหลักประกันทางสังคมที่ครอบคลุมและเหมาะสมกับคนทุกช่วงวัย ส่งเสริมให้ประชาชนเข้าถึงระบบการคุ้มครองทางสังคมที่มีคุณภาพอย่างทั่วถึง สนับสนุนการมีส่วนร่วมของทุกภาคส่วนในการเป็นอาสาสมัครเพื่อบําเพ็ญประโยชน์ในทุกมิติแก่ประชาชน สังคม และประเทศชาติ ทั้งในระดับบุคคล องค์กร และชุมชน โดยไม่ทิ้งใครไว้ข้างหลัง รวมทั้งสนับสนุนและเปิดโอกาสให้ประชาชนทั่วไปได้มีส่วนร่วมในการเป็นอาสาสมัคร เพื่อร่วมช่วยเหลือ บรรเทาความเดือดร้อนให้แก่ผู้ด้อยโอกาส กลุ่มผู้เปราะบาง และผู้อยู่ในสถานการณ์ยากลําบาก
ผมขอแสดงความยินดีกับทุกท่านที่ได้รับรางวัลเชิดชูเกียรติและประกาศเกียรติคุณ ประจําปี 2565 ในวันนี้ พร้อมทั้งขอชื่นชมอาสาสมัครทุกท่านที่ได้ปฏิบัติภารกิจด้านการสังคมสงเคราะห์ โดยได้อุทิศตนเพื่อส่วนรวม แสดงให้เห็นถึงความเสียสละ ความมุ่งมั่นตั้งใจที่จะพัฒนาและทําคุณประโยชน์ให้แก่สังคม และขอขอบคุณทุกภาคส่วนที่ร่วมมือสร้างความเข้มแข็งในการเสริมสร้างศักยภาพให้แก่อาสาสมัคร ให้มีองค์ความรู้ สามารถปฏิบัติงานด้านการจัดสวัสดิการสังคมอย่างมีประสิทธิภาพยิ่งขึ้น รวมถึงการสร้างเครือข่ายอาสาสมัครในระดับพื้นที่จะเป็นพื้นฐานและพลังสําคัญในการพัฒนาสังคม ให้ประชาชนเข้าถึงสวัสดิการทางสังคมได้อย่างสะดวก เพื่อนําไปสู่สังคมที่ยั่งยืนต่อไป
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ผู้ที่ได้รับรางวัล และผู้ปฏิบัติงานด้านสังคมสงเคราะห์ อาสาสมัคร ตลอดจนผู้ที่มีส่วนเกี่ยวข้องกับการปฏิบัติงานการพัฒนาสังคมและการจัดสวัสดิการสังคม พร้อมทั้งครอบครัว ประสบแต่ความสุข ความเจริญ มีสุขภาพพลานามัยที่แข็งแรง สมบูรณ์ เพื่อร่วมกันเป็นกําลังสําคัญในการพัฒนาสังคมและประเทศชาติให้มีความมั่นคงอย่างยั่งยืนตลอดไป
ขอบคุณครับ
รัฐบาลไทย-ข่าวทำเนียบรัฐบาล-ออมสินแนะวิธีสังเกต สื่อโซเชียลของจริง เตือน อย่าหลงเชื่อมิจฉาชีพ
วันศุกร์ที่ 9 กันยายน 2565
ออมสินแนะวิธีสังเกต สื่อโซเชียลของจริง เตือน อย่าหลงเชื่อมิจฉาชีพ
ตามที่มีบุคคลหรือกลุ่มบุคคลได้นําภาพผู้บริหารระดับสูงของธนาคาร ไปใช้ตั้งเป็นภาพประจําตัวในสื่อโซเชียล เฟซบุ๊ค แอปพลิเคชันไลน์ และตั้งชื่อเกี่ยวกับธนาคารออมสิน จูงใจให้เกิดความน่าเชื่อถือ
รายงานข่าวจากธนาคารออมสิน เปิดเผยว่า ตามที่มีบุคคลหรือกลุ่มบุคคลได้นําภาพผู้บริหารระดับสูงของธนาคาร ไปใช้ตั้งเป็นภาพประจําตัวในสื่อโซเชียล เฟซบุ๊ค แอปพลิเคชันไลน์ และตั้งชื่อเกี่ยวกับธนาคารออมสิน จูงใจให้เกิดความน่าเชื่อถือ เพื่อหลอกลวงว่าให้สินเชื่อ ปล่อยเงินกู้ต่าง ๆ ด้วยวิธีการชวนให้กดลิงก์ หรือ ทักแชทเข้าไปสนทนานั้น ธนาคารขอย้ําและแจ้งเตือนลูกค้าและประชาชนว่า การกระทําดังกล่าวเป็นการกระทําของมิจฉาชีพ ชักชวนให้กู้เงิน ซึ่ง ธนาคารออมสินไม่ได้เกี่ยวข้องกับการกระทําดังกล่าว และไม่มีการเปิดสื่อโซเชียลเพื่อบริการปล่อยเงินกู้ โดยสื่อออนไลน์ของธนาคารออมสิน มีวัตถุประสงค์เพื่อการประชาสัมพันธ์ผลิตภัณฑ์และบริการ หรือการให้ข้อมูลที่ถูกต้องผ่านช่องทางของธนาคาร ภายใต้ชื่อ “GSB Society” ชื่อเดียวเท่านั้น ได้แก่ เว็บไซต์ธนาคาร www.gsb.or.th รวมถึงเพจเฟซบุ๊ค ไลน์ Twitter และ IG
ทั้งนี้ ธนาคารขอแนะนําข้อสังเกตที่จะช่วยการันตีสื่อโซเชียลว่าเป็นบัญชีทางการผู้ใช้จริง (Official) เป็นบุคคลสาธารณะ หน่วยงาน องค์กรที่ถูกต้อง มีตัวตนตามกฎหมาย ไม่ใช่มิจฉาชีพ โดยสื่อโซเชียลเฟซบุ๊คที่จะมีเครื่องหมายถูกสีฟ้า Verify อยู่ท้ายชื่อ ยืนยันผ่านการตรวจสอบแล้ว และจะมีบัญชีเดียวเท่านั้น ส่วนสื่อโซเชียล Application Line จะมีสัญลักษณ์โล่สีเขียว อยู่ข้างหน้าชื่อ เป็นต้น
หากประชาชนพบพฤติกรรมในสื่อโซเชียลใดน่าสงสัยส่อไปในทางหลอกลวง ขอให้รีบติดต่อสอบถามที่ GSB Contact Center โทร.1115 หรือช่องทางออนไลน์ดังกล่าว รวมถึงสาขาธนาคารออมสินที่สะดวก โดยธนาคารจะดําเนินการเอาผิดทางกฎหมายให้ถึงที่สุด
https://www.gsb.or.th/news/gsbpr33/
รัฐบาลไทย-ข่าวทำเนียบรัฐบาล-“ชัยวุฒิ” เตือน! อย่าแชร์ภาพเหยื่อ  ชี้สังคมต้องช่วยกัน พบเห็นแจ้ง DES ปิดกั้นทันที
วันเสาร์ที่ 8 ตุลาคม 2565
“ชัยวุฒิ” เตือน! อย่าแชร์ภาพเหยื่อ  ชี้สังคมต้องช่วยกัน พบเห็นแจ้ง DES ปิดกั้นทันที
“ชัยวุฒิ” เตือน! อย่าแชร์ภาพเหยื่อ  ชี้สังคมต้องช่วยกัน พบเห็นแจ้ง DES ปิดกั้นทันที
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวถึงเหตุการณ์โศกนาฏกรรมที่ศูนย์พัฒนาเด็กเล็กจังหวัดหนองบัวลําภูว่าตนไม่สบายใจอยากฝากพี่น้องประชาชนว่าต้องเคารพสิทธิ์ของผู้เสียชีวิตในการแชร์ภาพที่ไม่เหมาะสมในโซเชียลมีเดียเพื่อมิให้มีการเผยแพร่ภาพที่ทําให้สังคมเกิดความสะเทือนใจหรือเป็นการทําร้ายจิตใจของญาติของผู้เสียชีวิตซึ่งขณะนี้รัฐบาลเร่งเยียวยาครอบครัวผู้ที่เคราะห์ร้ายอย่างเต็มที่สิ่งสําคัญคือการวางแผนในอนาคตเพื่อป้องกันไม่ให้เกิดขึ้นอีกในอนาคตโดยเฉพาะเรื่องจิตใจของผู้ที่มีปัญหาโรคซึมเศร้าโรคจิตเพศต่างๆต้องมีการวางมาตรการควบคุมดูแลให้ดีกว่านี้นอกจากนี้ยังต้องมีการควบคุมเรื่องการพกพาอาวุธยาเสพติด
“เราจะอยู่ร่วมกับคนที่ปัญหาแบบนี้อย่างไรผมว่าต้องมาพูดคุยกันทุกภาคส่วนคงไม่ใช่ของรัฐบาลอย่างเดียวเพราะว่าเกี่ยวข้องกับวิถีชีวิตด้วยเพราะคนเหล่านี้คนที่มีปัญหาทางจิตบางทีเขากินยาเขาก็ดูปกติเหมือนว่ากินยาคุมไว้บางทีเครียดหรือหมดฤทธิ์ยาก็อาจมีอารมณ์คุ้มคลั่งซึ่งมันก็มีอยู่เรื่อยๆซึ่งเป็นเรื่องที่สังคมไทยก็ต้องช่วยกันดูแล”
ส่วนที่สังคมหวั่นว่าจะมีการลอกเลียนแบบเนื่องจากเมื่อวานมีข่าวคนเสพยาบ้าคุ้มคลั่งลักษณะแบบเดียวกันนายชัยวุฒิระบุว่าทางกระทรวงดิจิทัลฯมีอํานาจในการปิดกั้นการเผยแพร่ข้อมูลที่ไม่เหมาะสมอยู่แล้วถ้าตนเห็นหรือมีคนโทรเข้ามาก็จะรีบดําเนินการปิดกั้นทันที
ทั้งนี้ฝากเตือนประชาชนว่าอย่าแชร์และส่งต่อบางรูปหรือบางคลิปอาจมีความรุนแรงยืนยันว่าปัญหายาเสพติดเป็นเรื่องที่รัฐบาลดําเนินการแก้ไขมาโดยตลอดโดยเฉพาะอย่างยิ่งกระทรวงมหาดไทยก็จะเร่งดําเนินการเรื่องนี้เรียกว่าจะตรวจสอบโดยสแกนทุกพื้นที่ที่ทีคนติดยาหรือสร้างความเสี่ยงให้สังคมก็จะนํามาบําบัดดูแลให้ดีขึ้นไม่ให้ไปสร้างปัญหาให้กับชุมชนซึ่งพี่น้องประชาชนก็ต้องร่วมกันให้ข้อมูลด้วย
เมื่อถามว่าฝ่ายค้านเตรียมนําเสนอเรื่องนี้ต่อประธานสภาเพื่อให้เปิดสมัยวิสามัญประชุมเรื่องยาเสพติดเป็นวาระแห่งชาตินายชัยวุฒิเห็นด้วยระบุว่าเป็นเรื่องสําคัญที่ต้องแก้ไขไม่อยากให้มองเป็นเรื่องการเมืองเพราะปัญหาการเสพยาเสพติดไม่ได้เพิ่งเกิดขึ้นในปัจจุบันแต่เป็นปัญหาที่มีต่อเนื่อง
***************
รัฐบาลไทย-ข่าวทำเนียบรัฐบาล-“เฉลิมชัย” พอใจผลการเจรจาความร่วมมือยกระดับราคาข้าว ระหว่างไทย-เวียดนาม
วันเสาร์ที่ 3 กันยายน 2565
“เฉลิมชัย” พอใจผลการเจรจาความร่วมมือยกระดับราคาข้าว ระหว่างไทย-เวียดนาม
“เฉลิมชัย” พอใจผลการเจรจาความร่วมมือยกระดับราคาข้าว ระหว่างไทย-เวียดนาม สั่งตั้งคณะทํางานเฉพาะกิจเดินหน้าต่อทันที พร้อมระดมพลครั้งใหญ่จัดประชุมสมาคมชาวนาสันนิบาตสหกรณ์ สมาคมโรงสีสมาคมผู้ส่งออกข้าว สภาธุรกิจไทย-เวียดนามหอการค้าไทย และสภาอุตสาหกรรมฯ ด่ว
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยวันนี้ว่า พอใจกับผลการเจรจาขยายความร่วมมือด้านการเกษตรระหว่างประเทศไทยกับสาธารณรัฐสังคมนิยมเวียดนามโดยเฉพาะความตกลงในการยกระดับราคาข้าวในตลาดโลก ที่มีความคืบหน้าสามารถตกลงกันได้อย่างเป็นรูปธรรมเป็นครั้งแรก โดยจะเดินหน้าต่อทันที ทั้งนี้จะมีการแต่งตั้งคณะทํางานเฉพาะกิจระดับสูง ที่มีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธาน ทําหน้าที่ประสานงานการขับเคลื่อนความร่วมมือดังกล่าว และตนได้สั่งการให้จัดประชุมระหว่างกระทรวงเกษตรและสหกรณ์ กับสมาคมชาวนา ชุมนุมสหกรณ์การเกษตร สันนิบาตสหกรณ์ สมาคมโรงสีข้าว สมาคมผู้ค้าข้าว สมาคมผู้ส่งออกข้าว สภาธุรกิจไทย-เวียดนาม หอการค้าไทย สภาอุตสาหกรรมแห่งประเทศไทย และหน่วยงานที่เกี่ยวข้อง เพื่อชี้แจงและรับฟังข้อเสนอแนะเกี่ยวกับถึงความตกลงระหว่างไทยกับเวียดนาม รวมทั้งปรึกษาหารือถึงก้าวต่อไป ทั้งเรื่องแนวทางและแผนดําเนินการในส่วนของฝ่ายไทย ซึ่งทุกภาคีภาคส่วนจะต้องมาผนึกกําลังทํางานร่วมกันเพื่ออนาคตที่ดีกว่าของชาวนาและประเทศชาติ ความร่วมมือครั้งนี้เป็นโอกาสดีที่สุด
นอกจากนี้ ถือเป็นบันไดขั้นแรกของความพยายามร่วมกันระหว่างไทยและเวียดนามที่จะช่วยเหลือชาวนาให้ได้ราคาข้าวที่เป็นธรรมจากกลไกการค้าข้าวในตลาดโลกโดยเฉพาะในภาวะที่ต้องเผชิญกับต้นทุนการผลิตที่สูงขึ้น เช่น ราคาปุ๋ย ราคายา และราคาน้ํามัน รวมทั้งวัตถุดิบอาหารสัตว์จากผลกระทบของวิกฤติซ้อนวิกฤติคือวิกฤติโควิด19 และสงครามรัสเซีย-ยูเครน แต่ราคาข้าวปรับตัวน้อยมากไม่สอดคล้องกับต้นทุนการผลิตข้าว
“ในส่วนของรัฐบาล โดยกระทรวงเกษตรและสหกรณ์ มีนโยบายให้ความสําคัญกับชาวนามาโดยตลอดทําทุกอย่างเพื่อดูแลชาวนาไม่ว่าจะเป็นโครงการประกันรายได้ชาวนา การมอบเงินช่วยเหลือเยียวยาโควิดครัวเรือนละ 1.5 หมื่น การสนับสนุนปัจจัยการผลิต การยกระดับนาแปลงใหญ่ การพัฒนาพันธ์ุข้าวใหม่ ๆ การแปรรูปสร้างมูลค่าเพิ่ม การส่งเสริมเครื่องจักรกลและเทคโนโลยีเกษตรเพื่อเพิ่มผลผลิตลดต้นทุน เป็นต้น และล่าสุดคือการผนึกความร่วมมือระหว่างไทยกับเวียดนามในฐานะประเทศผู้ส่งออกข้าวอันดับ2และอันดับ3ของโลกเพื่อต่อสู้ต่อรองยกระดับราคาข้าวในเวทีโลก” รัฐมนตรีว่าการกระทรวงเกษตรฯ กล่าวในที่สุด
รัฐบาลไทย-ข่าวทำเนียบรัฐบาล-“ชัยวุฒิ” เผย ขับเคลื่อน PDPA เน้นให้ความรู้และเร่งสร้างความชัดเจนของ กม. ไม่เน้นการลงโทษ
วันจันทร์ที่ 12 กันยายน 2565
“ชัยวุฒิ” เผย ขับเคลื่อน PDPA เน้นให้ความรู้และเร่งสร้างความชัดเจนของ กม. ไม่เน้นการลงโทษ
“ชัยวุฒิ” เผย ขับเคลื่อน PDPA เน้นให้ความรู้และเร่งสร้างความชัดเจนของ กม. ไม่เน้นการลงโทษ
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เผยว่า คณะกรรมการคุ้มครองข้อมูลส่วนบุคคลได้เห็นชอบ 1) แนวทางขอความยินยอมเจ้าของข้อมูลส่วนบุคคล และ 2) แนวทางในการแจ้งวัตถุประสงค์ในการเก็บข้อมูลจากเจ้าของข้อมูลส่วนบุคคล ซึ่งการออกแนวปฏิบัติ ทั้ง 2 ฉบับดังกล่าว ช่วยสร้างความชัดเจนในทางปฏิบัติ สําหรับผู้ที่เกี่ยวข้อง และเป็นแนวทางปฏิบัติ ที่ไม่ได้เน้นการลงโทษ
ขณะนี้ ได้มีการออก กฎหมายลําดับรอง รวมทั้งกฎระเบียบ แนวปฏิบัติและข้อบังคับของสํานักงานคณะกรรมการคุ้มครองข้อมูลส่วนบุคคลไปแล้ว รวม 17 ฉบับ รวมทั้งประกาศการผ่อนปรน ต่างๆ สําหรับ เอสเอ็มอี-วิสาหกิจชุมชน ตลอดจน ประกาศเกี่ยวกับการลงโทษทางปกครอง ที่คํานึงถึงเจตนา และให้มีการไกล่เกลี่ย ตักเตือน
นายชัยวุฒิ กล่าวว่า พ.ร.บ.คุ้มครองข้อมูลส่วนบุคคล พ.ศ. 2562 (PDPA) ที่บังคับใช้ตั้งแต่วันที่ 1 มิ.ย.65 มีเจตจํานงชัดเจน ที่ต้องการให้ PDPA เกิดประโยชน์กับประชาชน ในขณะเดียวกัน มุ่งให้ผู้ที่เกี่ยวข้องมีภาระในการปฏิบัติตามกฎหมายน้อยที่สุด เน้นการให้ความรู้ สร้างความชัดเจนของ กม. และตักเตือน ไม่เน้นการลงโทษ จากการเร่งรัดและติดตาม ทราบว่า ขณะนี้ มี กม. ลูก รวม 17 ฉบับ ได้ลงประกาศในราชกิจจานุเบกษา หรือมีผลบังคับใช้แล้ว ซึ่งใน 17 ฉบับ รวมถึง 1) แนวทางขอความยินยอมเจ้าของข้อมูลส่วนบุคคล และ 2) แนวทางในการแจ้งวัตถุประสงค์ในการเก็บข้อมูลจากเจ้าของข้อมูลส่วนบุคคล 2 ฉบับ ที่คณะกรรมการคุ้มครองข้อมูลส่วนบุคคลได้เห็นชอบและเผยแพร่แล้ว โดยแนวทางทั้ง 2 ฉบับดังกล่าว จะช่วยสร้างความชัดเจนในทางปฏิบัติ สําหรับผู้ที่เกี่ยวข้อง สําหรับ รายละเอียด แนวทางขอความยินยอมฯ และ แนวทางในการแจ้งวัตถุประสงค์ฯ ดังกล่าวสามารถดูฉบับเต็มได้จากที่เผยแพร่ทาง facebook pdpc thailand
“ในเชิงนโยบาย และแนวทางการดําเนินงานของ สํานักงานคณะกรรมการคุ้มครองข้อมูลส่วนบุคคล เรามุ่งให้ผู้ที่เกี่ยวข้องมีภาระในการปฏิบัติตามกฎหมายน้อยที่สุด สะท้อนการเริ่มบังคับใช้ในช่วงแรกของกฎหมายฉบับนี้ ที่ไม่ควรเป็นภาระเกินไป เน้นการให้ความรู้ และเร่งสร้างความชัดเจนในทางปฏิบัติ ไม่เน้นการลงโทษ” รัฐมนตรีชัยวุฒิ กล่าว
************************
รัฐบาลไทย-ข่าวทำเนียบรัฐบาล-การประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 4/2565
วันอังคารที่ 27 กันยายน 2565
การประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 4/2565
การประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 4/2565
วันที่ 27 กันยายน 2565 รองปลัดกระทรวงเกษตรและสหกรณ์ นายโอภาส ทองยงค์ เป็นประธานการประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 4/2565 ณ ห้องประชุม 135 และผ่านระบบประชุมออนไลน์ (Zoom Meeting)
การประชุมครั้งนี้มีวาระที่สําคัญ คือ การพิจารณาโครงการรวบรวมรับซื้อผลผลิตกล้วยไม้ตัดดอก ปี 2565 ที่ขอใช้เงินกองทุนรวมเพื่อช่วยเหลือเกษตรกร เพื่อกระตุ้นการรับซื้อผลผลิตจากเกษตรกรให้กระจายออกสู่ตลาดเพิ่มขึ้น รวมทั้งเพื่อรักษาเสถียรภาพและยกระดับราคากล้วยไม้ตัดดอก ซึ่งประธานฯ ได้มอบหมายฝ่ายเลขานุการจัดประชุมหารือผู้ที่เกี่ยวข้องเพื่อหารือในรายละเอียดและจัดส่งข้อมูลให้คณะกรรมการบริหารกองทุนรวมเพื่อช่วยเหลือเกษตรกรโดยเร็วต่อไป
ที่ประชุมได้รับทราบสถานการณ์กล้วยไม้และไม้ดอกไม้ประดับ และผลการดําเนินงานตามแผนปฏิบัติการด้านกล้วยไม้ ระยะ 3 ปี (2563-2565) และพิจารณาแผนปฏิบัติการด้านกล้วยไม้ ไม้ดอกไม้ประดับ ปี 2566-2570 โดยมีการวิเคราะห์ SWOT และกําหนดวิสัยทัศน์เป็น "ประเทศไทยเป็นฐานการผลิตและการส่งออกกล้วยไม้และไม้ดอกไม้ประดับเมืองร้อนที่มีคุณภาพ" ประกอบด้วยแผนปฏิบัติการย่อย 4 ด้าน คือ
1. ด้านการเพิ่มประสิทธิภาพผลผลิตและพัฒนาคุณภาพสินค้าไม้ดอกไม้ประดับ
2. ด้านการเพิ่มศักยภาพการตลาด
3. ด้านการส่งเสริมและพัฒนางานวิจัยด้านการผลิต การเพิ่มมูลค่า และการตลาด
4. ด้านบูรณาการความร่วมมือการบริหารจัดการสินค้าไม้ดอกไม้ประดับ
ประธานฯ ได้มอบหมายให้หน่วยงานที่เกี่ยวข้องจัดส่งแผนงานและงบประมาณในแต่ละแผนปฏิบัติการย่อย ให้ฝ่ายเลขานุการตรวจสอบความครบถ้วนและสมบูรณ์ของแผน เพื่อให้เกิดการบูรณาการทุกภาคส่วนในการพัฒนาอุตสาหกรรมกล้วยไม้ ไม้ดอกไม้ประดับของไทยให้สามารถแข่งขันได้ในตลาดโลกท่ามกลางความผันผวนของปัจจัยต่างๆ ที่ไม่แน่นอนในอีก 5 ปีข้างหน้านับจากนี้
ประธานฯ ได้กล่าวขอบคุณคณะกรรมการทุกท่านสําหรับการร่วมงานในปี 2565 นี้ และขอให้ทุกภาคส่วนช่วยกันส่งเสริมและพัฒนาวงการกล้วยไม้ และไม้ดอกไม้ประดับของไทยต่อไป
รัฐบาลไทย-ข่าวทำเนียบรัฐบาล-รฟม. รับมอบโล่และตรารับรองมาตรฐานรางวัลศูนย์ราชการสะดวก ระดับพื้นฐาน (สัญลักษณ์สีฟ้า)
วันพฤหัสบดีที่ 29 กันยายน 2565
รฟม. รับมอบโล่และตรารับรองมาตรฐานรางวัลศูนย์ราชการสะดวก ระดับพื้นฐาน (สัญลักษณ์สีฟ้า)
.....
นายถนอม รัตนเศรษฐ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. เข้ารับมอบโล่และตรารับรองมาตรฐานรางวัลศูนย์ราชการสะดวก ระดับพื้นฐาน จากสํานักงานปลัดสํานักนายกรัฐมนตรี โดยมีนายอนุชา นาคาศัย รัฐมนตรีประจําสํานักนายกรัฐมนตรี ให้เกียรติเป็นประธานในพิธีมอบโล่และตรารับรองมาตรฐานศูนย์ราชการสะดวก (Government Easy Contact Center: GECC) ประจําปี พ.ศ. 2565 ให้กับหน่วยงานที่ผ่านการรับรองมาตรฐานการให้บริการของศูนย์ราชการสะดวก ณ ห้องประชุมวายุภักษ์ แกรนด์ บอลรูม ชั้น 4 โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพมหานคร
ทั้งนี้ สํานักงานปลัดสํานักนายกรัฐมนตรี ได้จัดพิธีมอบรางวัลดังกล่าวขึ้นเพื่อเป็นเกียรติแก่หน่วยงานภาครัฐ ที่มุ่งเน้นการให้บริการแก่ประชาชน ให้มีความสะดวก รวดเร็ว เข้าถึงง่าย และมีการพัฒนามาตรฐานหรือยกระดับการให้บริการประชาชน ตามมาตรฐานการให้บริการของศูนย์ราชการสะดวก สอดคล้องตามนโยบายของนายกรัฐมนตรี ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ตรวจเยี่ยมสำนักงานยุติธรรมจังหวัดสกลนคร สำนักงานคุมประพฤติจังหวัดสกลนคร สำนักงานบังคับคดีจังหวัดสกลนคร และเรือนจำจังหวัดสกลนคร
วันจันทร์ที่ 26 กันยายน 2565
ปลัดกระทรวงยุติธรรม ตรวจเยี่ยมสํานักงานยุติธรรมจังหวัดสกลนคร สํานักงานคุมประพฤติจังหวัดสกลนคร สํานักงานบังคับคดีจังหวัดสกลนคร และเรือนจําจังหวัดสกลนคร
ปลัดกระทรวงยุติธรรม ตรวจเยี่ยมสํานักงานยุติธรรมจังหวัดสกลนคร สํานักงานคุมประพฤติจังหวัดสกลนคร สํานักงานบังคับคดีจังหวัดสกลนคร และเรือนจําจังหวัดสกลนคร
ในวันจันทร์ที่ ๒๖ กันยายน ๒๕๖๕ เวลา ๑๐.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม ลงพื้นที่ตรวจเยี่ยมให้กําลังใจเจ้าหน้าที่สํานักงานยุติธรรมจังหวัดสกลนคร สํานักงานคุมประพฤติจังหวัดสกลนคร และสํานักงานบังคับคดีจังหวัดสกลนคร โดยมี นางสาวพัชรศรี ศรีเมือง ผู้ช่วยปลัดกระทรวงยุติธรรม นายอุทัย ชาญ ผู้อํานวยการสํานักงานยุติธรรมจังหวัดสกลนคร นางจิราภร เพิ่มพูล ผู้อํานวยการสํานักงานคุมประพฤติจังหวัดสกลนคร นางธมลพรรณ ชาบัว นิติกรชํานาญการ ผู้แทนผู้อํานวยการสํานักงานบังคับคดีจังหวัดสกลนคร และเจ้าหน้าที่ในสังกัดกระทรวงยุติธรรมในพื้นที่จังหวัดสกลนคร ให้การต้อนรับ ณ ศูนย์ราชการจังหวัดสกลนคร
นอกจากนี้ ปลัดกระทรวงยุติธรรม ได้ลงพื้นที่ตรวจเยี่ยมเรือนจําจังหวัดสกลนคร โดยมี นายอายุตม์ สินธพพันธุ์ อธิบดีกรมราชทัณฑ์ นายสิทธิ สุธีวงศ์ รองอธิบดีกรมราชทัณฑ์ นายจักร ลิ่มบุตร ผู้บัญชาการเรือนจําจังหวัดสกลนคร และเจ้าหน้าที่เรือนจําจังหวัดสกลนคร ให้การต้อนรับ ณ เรือนจําจังหวัดสกลนคร
รัฐบาลไทย-ข่าวทำเนียบรัฐบาล-​รองนายกฯ ดอน ติดตามความก้าวหน้ารัฐบาลดิจิทัล ย้ำหน่วยงานจัดทำชุดข้อมูลให้ตรงตามความต้องการของประชาชน กำชับสร้างการรับรู้ให้ประชาชนเชื่อมั่น
วันพฤหัสบดีที่ 29 กันยายน 2565
​รองนายกฯ ดอน ติดตามความก้าวหน้ารัฐบาลดิจิทัล ย้ําหน่วยงานจัดทําชุดข้อมูลให้ตรงตามความต้องการของประชาชน กําชับสร้างการรับรู้ให้ประชาชนเชื่อมั่น
​รองนายกฯ ดอน ติดตามความก้าวหน้ารัฐบาลดิจิทัล ย้ําหน่วยงานจัดทําชุดข้อมูลให้ตรงตามความต้องการของประชาชน กําชับสร้างการรับรู้ให้ประชาชนเชื่อมั่น ภาครัฐสามารถป้องกันความปลอดภัยข้อมูลส่วนบุคคลของประชาชน
วันนี้ (29 กันยายน 2565) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เป็นประธานการประชุมคณะกรรมการพัฒนารัฐบาลดิจิทัล ครั้งที่ 2/2565 (ผ่านระบบ Video Conference) ร่วมกับหน่วยงานที่เกี่ยวข้อง โดยมีนายอนุชา นาคาศัย รัฐมนตรีประจําสํานักนายกรัฐมนตรีเข้าร่วมด้วย สรุปสาระสําคัญ ดังนี้
ที่ประชุมเห็นชอบ (ร่าง) มาตรฐานรัฐบาลดิจิทัล (มรด.) ฉบับ Final Draft National Standard (FDNS) จํานวน 3 ฉบับ ว่าด้วย 1) แนวทางการจัดทําบัญชีข้อมูลภาครัฐและแนวทางการลงทะเบียนบัญชี ข้อมูลภาครัฐ 2) ข้อเสนอแนะสําหรับการจัดทํานโยบายและแนวปฏิบัติการบริหารจัดการข้อมูล และ 3) หลักเกณฑ์การประเมินคุณภาพข้อมูลสําหรับหน่วยงานภาครัฐ และเห็นชอบการประกาศแพลตฟอร์มกลางภาครัฐตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ 2) พ.ศ. 2562 และพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 โดยที่ผ่านมาศูนย์แลกเปลี่ยนข้อมูลกลางภาครัฐ (GDX) และศูนย์กลางข้อมูลเปิดภาครัฐ (data.go.th) ได้ดําเนินการขับเคลื่อนมาอย่างต่อเนื่อง เพื่อให้ประชาชนได้รับความสะดวก ไม่ต้องยื่นเอกสาร หลักฐานที่ส่วนราชการสามารถเชื่อมโยงกันเองได้ เป็นบริการที่สอดคล้องกับมาตรฐาน และกฎหมายต่าง ๆ ที่เกี่ยวข้อง อีกทั้งเป็นการให้บริการที่มีระดับความมั่นคง ปลอดภัยสูง
นอกจากนี้ที่ประชุมยังรับทราบความก้าวหน้ารัฐบาลดิจิทัลทั้งในด้านนโยบาย ด้านงบประมาณ ด้านโครงสร้าง ระบบและการพัฒนาบุคลากรภาครัฐ และด้านการติดตามและประเมินผล และรับทราบความคืบหน้าการดําเนินการเรื่องการเชื่อมโยง และการเปิดเผยชุดข้อมูลสําคัญตามหลักการสํารวจความต้องการของผู้ใช้
โดยรองนายกรัฐมนตรีได้เน้นย้ําให้หน่วยงานจัดทําชุดข้อมูลให้ตรงตามความต้องการของประชาชนให้ได้มากที่สุด สิ่งสําคัญคือการตระหนักถึงความปลอดภัย การดําเนินงานเป็นไปตามกรอบของกฎหมายที่มีอยู่ รวมทั้งการใช้งบประมาณให้ครอบคลุมและคุ้มค่ามากที่สุด พร้อมกําชับให้หน่วยงานที่เกี่ยวข้องสร้างการรับรู้อย่างกว้างขวาง สร้างความเชื่อมั่นแก่ประชาชนว่าภาครัฐสามารถป้องกันความปลอดภัยข้อมูลส่วนบุคคลของประชาชนได้
...............................
รัฐบาลไทย-ข่าวทำเนียบรัฐบาล-มท. เดินหน้า Re X-Ray “ผู้ติดยาเสพติดทุกพื้นที่” ให้เสร็จภายในเดือน ต.ค.นี้ หาก ปชช. พบเบาะแส – แจ้งผู้ป่วยเข้าบำบัด โทร. สายด่วน 1567
วันอาทิตย์ที่ 23 ตุลาคม 2565
มท. เดินหน้า Re X-Ray “ผู้ติดยาเสพติดทุกพื้นที่” ให้เสร็จภายในเดือน ต.ค.นี้ หาก ปชช. พบเบาะแส – แจ้งผู้ป่วยเข้าบําบัด โทร. สายด่วน 1567
.....
รัฐบาลโดย ก.มหาดไทย ร่วมกับภาคีเครือข่ายได้เพิ่มความเข้มข้นการป้องกันและปราบปราม รวมถึงการบําบัดรักษาและฟื้นฟูผู้ป่วยยาเสพติดให้กลับคืนสู่สังคมได้อย่างยั่งยืนในทุกพื้นที่
.
พร้อมทั้ง “จัดหาสถานที่ที่เหมาะสม” จัดตั้งเป็นสถานบําบัดฟื้นฟูผู้ป่วยยาเสพติดหรือผู้ป่วยจิตเวช ซึ่งเป็นการบูรณาการร่วมกับหน่วยงานความมั่นคง หน่วยงานสาธารณสุข อปท. ฝ่ายปกครองท้องที่และภาคีเครือข่าย
.
ปัจจุบัน กรมการปกครองได้เร่ง Re X-Ray ค้นหาผู้ที่เกี่ยวข้องกับยาเสพติดในแต่ละพื้นที่ให้แล้วเสร็จภายในวันที่ 31 ต.ค. 65 พร้อมรายงานผลการปฏิบัติในการป้องกัน ปราบปราม จับกุมผู้ค้ายาเสพติด ตั้งแต่รายเล็กไปจนถึงรายใหญ่ รวมถึงการตั้งด่านจุดตรวจ จุดสกัด เพื่อป้องกันและเฝ้าระวังการเเพร่กระจายของยาเสพติด ทั้งนี้ หลายจังหวัดเริ่มดําเนินการ “นําผู้ป่วยยาเสพติดเข้ารับการบําบัดแล้ว” เช่น กระบี่ ชุมพร อุทัยธานี เป็นต้น
.
หาก ปชช. พบเบาะแส หรือผู้มีพฤติกรรมที่เกี่ยวข้องกับยาเสพติด รวมทั้งต้องการส่งผู้ป่วยเข้ารับการบําบัดรักษา แจ้งได้ที่ศูนย์ดํารงธรรม ก.มหาดไทย สายด่วน 1567 หรือเจ้าหน้าที่ด้านความมั่นคงในพื้นที่
.
ย้ําว่า ทุกกระบวนการการทํางานของเจ้าหน้าที่ มุ่งคํานึงถึงความปลอดภัย ความเสียหาย และผลกระทบต่อผู้แจ้งเบาะแส ผู้ร้องเรียนและผู้ที่เกี่ยวข้องเป็นสําคัญ
.
อ่านเพิ่มเติม คลิกhttps://www.thaigov.go.th/news/contents/details/60644
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ตรวจติดตามการทำงานเครื่องสูบน้ำแรงดันสูงระยะไกล เร่งระบายน้ำบึงหนองโคตร จ.ขอนแก่น ลดผลกระทบพื้นที่เศรษฐกิจและพื้นที่ที่ได้รับผลกระทบ ขอประชาชนเชื่อมั่นการทำงาน
วันอังคารที่ 4 ตุลาคม 2565
นายกฯ ตรวจติดตามการทํางานเครื่องสูบน้ําแรงดันสูงระยะไกล เร่งระบายน้ําบึงหนองโคตร จ.ขอนแก่น ลดผลกระทบพื้นที่เศรษฐกิจและพื้นที่ที่ได้รับผลกระทบ ขอประชาชนเชื่อมั่นการทํางาน
นายกฯ ตรวจติดตามการทํางานเครื่องสูบน้ําแรงดันสูงระยะไกล เร่งระบายน้ําบึงหนองโคตร จ.ขอนแก่น ลดผลกระทบพื้นที่เศรษฐกิจและพื้นที่ที่ได้รับผลกระทบ ขอประชาชนเชื่อมั่นการทํางาน ย้ํารัฐบาลพร้อมดูแลช่วยเหลือเยียวยาประชาชนทุกพื้นที่
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (4 ตุลาคม 2565) เวลา 10.40 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจติดตามสถานการณ์น้ําท่วมในพื้นที่จังหวัดขอนแก่น ตรวจเยี่ยมการปฏิบัติงานของเจ้าหน้าที่ เพื่อให้กําลังใจหน่วยงานที่ปฏิบัติงานในพื้นที่ พร้อมตรวจระบบการทํางานของเครื่องสูบน้ําแรงดันสูงระยะไกล 4 กิโลเมตร ณ บึงหนองโคตร ต.บ้านเป็ด อ.เมืองขอนแก่น จ.ขอนแก่น ซึ่งบึงหนองโคตรเป็นแก้มลิงขนาดใหญ่สําหรับการแก้ปัญหาน้ําท่วมและภัยแล้งในพื้นที่จังหวัดขอนแก่น มีพื้นที่ 700 ไร่ สามารถรองรับน้ําได้ 7 ล้านลูกบาศก์เมตร โดยขณะนี้บึงหนองโคตรเป็นแก้มลิงที่รองรับน้ําจากหลายพื้นที่ของจังหวัดขอนแก่นและเต็มศักยภาพแล้ว จึงต้องเร่งระบายน้ําให้ไหลไปลงแม่น้ําชีเพื่อเร่งสูบน้ําที่รอระบายออกจากเขตพื้นที่เศรษฐกิจเมือง และพื้นที่อื่น ๆ ที่ได้รับผลกระทบโดยเร็ว เพื่อบรรเทาความเดือดร้อนให้กับประชาชนในพื้นที่ หลังจากได้รับผลกระทบจากร่องมรสุมพาดผ่านในเดือนกรกฎาคมที่ผ่านมา และพายุโนรู ช่วง 28 กันยายน – 2 ตุลาคม 2565 ส่งผลให้เกิดน้ําท่วมขังในหลายพื้นที่ รวมทั้งในพื้นที่เศรษฐกิจซึ่งได้รับผลกระทบเช่นกัน ทั้งบ้านเรือนรอบบึงหนองโคตร บึงทุ่งสร้าง ลําห้วยพระคือ ในเขตเทศบาลนครขอนแก่น เทศบาลบ้านเป็ด เทศบาตําบลพระลับ เทศบาลตําบลเมืองเก่า และเทศบาลท่าพระ
ทั้งนี้ จังหวัดขอนแก่นได้มีมาตรการเตรียมรับมืออุทกภัย และเร่งระบายน้ําในเขตพื้นที่เศรษฐกิจ โดยจัดตั้งศูนย์บัญชาการเหตุการณ์ระดับจังหวัด ระดับอําเภอและองค์กรปกครองส่วนท้องถิ่น โดยศูนย์บัญชาการเหตุการณ์ระดับจังหวัดขอนแก่น เพื่ออํานวยการ สั่งการ และประสานการปฏิบัติ อําเภอและหน่วยงานที่เกี่ยวข้อง รวมทั้งเพิ่มประสิทธิภาพการระบายน้ํา โดยให้ทุกอําเภอและท้องถิ่นพื้นที่เสี่ยงภัยขุดลอกคูคลอง ดูดโคลนท่อระบายน้ํา กําจัดสิ่งกีดขวางทางน้ํา พร้อมกําหนดมาตรการพร่องน้ําและระบายน้ําในพื้นที่ตั้งแต่กรกฎาคม โดยติดตั้งเครื่องสูบน้ํา รวม 22 เครื่อง แบ่งเป็น เขตเศรษฐกิจ 15 เครื่อง เขตปลายน้ํา 7 เครื่อง และประตูระบายน้ํา D8 ซึ่งสามารถระบายน้ําวันละ 5 ล้าน ลบ.ม./วัน
นายกรัฐมนตรี ได้ตรวจติดตามสถานการณ์น้ําริมตลิ่งบริเวณบึงหนองโคตร พร้อมกล่าวแสดงความห่วงใยประชาชนที่พักอาศัยบริเวณโดยรอบดังกล่าว ย้ําว่ารัฐบาลทํางานอย่างเต็มที่ และพร้อมดูแลช่วยเหลือเยียวยาประชาชนในทุกพื้นที่ ขอประชาชนเชื่อมั่นในการทํางานของรัฐบาลและเจ้าหน้าที่ทุกฝ่ายที่เกี่ยวข้องในการแก้ไขปัญหาเพื่อบรรเทาความเดือดร้อนของประชาชนที่ได้รับผลกระทบจากสถานการณ์อุทกภัยที่เกิดขึ้น
..........................
รัฐบาลไทย-ข่าวทำเนียบรัฐบาล-ครม. ไฟเขียวงบกว่าพันล้านบาท เป็นค่าตอบแทนบุคลากรทางการแพทย์ฯ (เพิ่มเติม) - จัดซื้อยารักษาผู้ป่วยโควิด
วันจันทร์ที่ 3 ตุลาคม 2565
ครม. ไฟเขียวงบกว่าพันล้านบาท เป็นค่าตอบแทนบุคลากรทางการแพทย์ฯ (เพิ่มเติม) - จัดซื้อยารักษาผู้ป่วยโควิด
.....
ที่ประชุม ครม. (27 ก.ย. 65) อนุมัติการสนับสนุนงบประมาณรายจ่ายประจําปีงบประมาณ พ.ศ. 2565 งบกลาง ตามที่ ก.สาธารณสุขเสนอ 2 รายการ ประกอบด้วย
.
• รายการเงินสํารองจ่ายเพื่อกรณีฉุกเฉินและจําเป็น จํานวน 986.452 ล้านบาท เพื่อเป็นค่าตอบแทนบุคลากรทางการแพทย์และสาธารณสุขกลุ่มต่าง ๆ (เพิ่มเติม) ที่ได้ปฏิบัติหน้าที่ป้องกันภัยโควิด-19 และดูแลรักษาผู้ป่วยในช่วงเดือน ต.ค. 64 - มิ.ย. 65
.
• รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคโควิด-19 จํานวน 365.681 ล้านบาท เพื่อเป็นค่าใช้จ่ายในโครงการจัดหายารักษาผู้ป่วยโควิด-19 สําหรับหน่วยบริการสุขภาพ ก.สาธารณสุข ประกอบด้วยการจัดซื้อยาฟาวิพิราเวียร์ 25.739 ล้านเม็ด, ยาโมลนูพิราเวียร์ 1.03 ล้านเม็ด และยาเรมเดซิเวียร์ 1,220 ขวด
.
อ่านเพิ่มเติม คลิกhttps://www.thaigov.go.th/news/contents/details/59720
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สำนักงานสลากฯ แนะนำให้ผู้มีสิทธิ์ซื้อจองสลากฯ รายย่อยทำรายการผ่านแอปฯ เป๋าตัง เพื่อความสะดวกในการทำรายการ
วันจันทร์ที่ 19 กันยายน 2565
สํานักงานสลากฯ แนะนําให้ผู้มีสิทธิ์ซื้อจองสลากฯ รายย่อยทํารายการผ่านแอปฯ เป๋าตัง เพื่อความสะดวกในการทํารายการ
การเปิดให้ทํารายการซื้อ-จองล่วงหน้าสลากกินแบ่งรัฐบาล สําหรับงวดวันที่ 16 ตุลาคม 2565 ว่า มีจํานวนสลากจอง 517,460 เล่ม โดยมีผู้มีสิทธิ์ทํารายการ 158,863 ราย อาจทําให้ผู้มีสิทธิ์ทํารายการ ไม่ได้รับสลากครบทุกคน
วันนี้ (19 กันยายน 2565) เวลา 15.00 น. ที่สํานักงานสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าว ถึงการเปิดให้ทํารายการซื้อ-จองล่วงหน้าสลากกินแบ่งรัฐบาล สําหรับงวดวันที่ 16 ตุลาคม 2565 ว่า มีจํานวนสลากจอง 517,460 เล่ม โดยมีผู้มีสิทธิ์ทํารายการ 158,863 ราย อาจทําให้ผู้มีสิทธิ์ทํารายการ ไม่ได้รับสลากครบทุกคน ซึ่งเป็นแนวทางที่ปฏิบัติมาอย่างต่อเนื่อง ตั้งแต่ก่อนมีการเปิดจําหน่ายสลากดิจิทัล และสํานักงานสลากฯ ได้เปิด 3 ช่องทางให้สําหรับทํารายการซื้อจอง ได้แก่ ตู้เอทีเอ็มกรุงไทย อินเตอร์เน็ต (เน็ตแบงค์-แอปฯ เป๋าตัง) และเคาน์เตอร์สาขาของธนาคารกรุงไทย
ดังนั้น ในการทํารายการซื้อ-จองล่วงหน้า จึงขอแนะนําให้ทํารายการผ่านแอปฯ เป๋าตัง ซึ่งมีความสะดวก รวดเร็ว มีความเสถียรและปลอดภัยในการใช้งาน และที่ผ่านมา การทํารายการส่วนใหญ่กว่า 80% ทํารายการผ่านเน็ตแบงค์ และแอปฯ เป๋าตัง
ผู้อํานวยการสํานักงานสลากกินแบ่งรัฐบาล กล่าวต่อไปว่า สลากที่พิมพ์จําหน่ายในปัจจุบัน จํานวน 100 ล้านฉบับนั้นแบ่งเป็น สลากที่จัดสรรผ่านระบบตัวแทนจําหน่ายสลาก 44% (สลากขายแบบใบ 32% สลากขายแบบดิจิทัล 12%) เป็นสลากผ่านระบบซื้อ-จองล่วงหน้า 56%
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม พร้อมเคียงข้างประชาชนเร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 29
วันพุธที่ 26 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชนเร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 29
...
กรมเจ้าท่า กระทรวงคมนาคม พร้อมเคียงข้างประชาชนเร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 29
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทําให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดําเนินการเร่งช่วยเหลือผู้ประสบอุทกภัย โดยในวันที่ 25 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือ ผู้ประสบอุทกภัยอย่างต่อเนื่องเป็นวันที่ 29 โดยตั้งศูนย์อํานวยการ 7 จุด เจ้าหน้าที่ 35 นาย เรือ 10 ลํา รถ 10 คัน ดังนี้
สํานักงานเจ้าท่าภูมิภาคที่ 7 จัดส่งน้ําดื่ม ถุงยังชีพ ข้าวกล่อง และรับ - ส่งประชาชน
- สาขาอุบลราชธานี ร่วมกับ สํานักงานพัฒนาและบํารุงรักษาทางน้ําที่ 8 ช่วยเหลือประชาชนพื้นที่ เทศบาลวารินชําราบ อ.วารินชําราบ จ.อุบลราชธานี วงเวียนน้ําพุ เทศบาลอุบลราชธานี อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สํานักงานพัฒนาและบํารุงรักษาทางน้ําที่ 5 ช่วยเหลือประชาชน พื้นที่บ้านวังทอง อ.ทุ่งเขาหลวง จ.ร้อยเอ็ด บ้านหนองไชยวาน หมู่ที่ 13 ต.บึงงาม อ.ทุ่งเขาหลวง จ.ร้อยเอ็ด บ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกําลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-เอาจริง ! รัฐจัด “สายด่วนบำบัดยาเสพติด” โทร.1165 หรือ คุยไลน์ @1165huangyai บริการ ถาม-ตอบ ทุกเรื่องยาเสพติด
วันพฤหัสบดีที่ 27 ตุลาคม 2565
เอาจริง ! รัฐจัด “สายด่วนบําบัดยาเสพติด” โทร.1165 หรือ คุยไลน์ @1165huangyai บริการ ถาม-ตอบ ทุกเรื่องยาเสพติด
.....
รัฐบาลจัดบริการ สายด่วนบําบัดยาเสพติด โทร.1165 และ ไลน์ห่วงใย ที่ไอดี @1165huangyai สําหรับประชาชนที่ต้องการประเมินตนเองเกี่ยวกับการติดยาเสพติด ผู้ใช้ยาเสพติดที่ต้องการลด ละ เลิก และบุคคลใกล้ชิดผู้ใช้ยาเสพติดที่ต้องการให้ความช่วยเหลือ เพื่อให้ทราบวิธีสังเกตอาการผู้ติดยาเสพติดรูปแบบต่าง ๆ และการให้ความช่วยเหลือที่ถูกต้อง
.
นอกจากนี้ ยังปรึกษาได้ที่ สายด่วนเลิกยาเสพติด ศูนย์ดํารงธรรม โทร.1567 และสถานพยาบาลของรัฐทุกแห่งทั่วประเทศ ส่วนผู้ต้องการบําบัดยาเสพติด ติดต่อเข้ารับบริการได้ที่ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี จ.ปทุมธานี และ รพ.ธัญญารักษ์ ทั้ง 6 จังหวัด ได้แก่ จ.เชียงใหม่ จ.แม่ฮ่องสอน จ.ขอนแก่น จ.อุดรธานี จ.สงขลา และ จ.ปัตตานี
.
อ่านเพิ่มเติม คลิก >>https://www.thaigov.go.th/news/contents/details/60867
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การเข้าเยี่ยมคำนับ พลเอกประยุทธ์ จันทร์โอชา รมว.กห. ของพลโท ฮุน มาเนต รอง ผบ.ทสส.และ ผบ.ทบ.ราชอาณาจักรกัมพูชา ในโอกาสเดินทางเยือนประเทศไทยอย่างเป็นทางการ ใน ฐานะแขกของ กองทัพบก ระห
วันพฤหัสบดีที่ 22 กันยายน 2565
การเข้าเยี่ยมคํานับ พลเอกประยุทธ์ จันทร์โอชา รมว.กห. ของพลโท ฮุน มาเนต รอง ผบ.ทสส.และ ผบ.ทบ.ราชอาณาจักรกัมพูชา ในโอกาสเดินทางเยือนประเทศไทยอย่างเป็นทางการ ใน ฐานะแขกของ กองทัพบก ระห
พ.อ.จิตนาถ ปุณโณทก รองโฆษก กห. เปิดเผยว่า เมื่อ 20 ก.ย.65 พลเอกประยุทธ์ จันทร์โอชา รมว.กห. ได้ให้การต้อนรับการเยี่ยมคํานับของ พลโท ฮุน มาเนต รอง ผบ.ทสส.และ ผบ.ทบ.ราชอาณาจักรกัมพูชา ในโอกาสเดินทางเยือนประเทศไทยอย่างเป็นทางการ ณ ศาลาว่าการกลาโหม
โดย รมว.กห.ได้กล่าวถึง ความสัมพันธ์ระหว่างประเทศไทย และกัมพูชา ที่มีความใกล้ชิดมายาวนาน กว่า 72 ปี ของการสถาปนาความสัมพันธ์ทางการทูต ปัจจุบันความสัมพันธ์อยู่ในระดับดีมาก มีความร่วมมือด้านการเมืองความมั่นคง เศรษฐกิจ การพัฒนา
ความสัมพันธ์ทางทหาร กองทัพของทั้ง 2 ประเทศ มีความสัมพันธ์แน่นแฟ้นในทุกระดับ ทั้งในด้านการแลกเปลี่ยนการเยือน การฝึกศึกษาทางทหาร กลไกความร่วมมือด้านความมั่นคงในระดับต่างๆ
ด้านการศึกษาทางทหาร ได้มีการแลกเปลี่ยน ที่นั่งศึกษาในหลักสูตรต่างๆ อย่างต่อเนื่อง
ด้าน ความร่วมมือภายใต้กรอบการประชุมรัฐมนตรีว่าการกระทรวงกลาโหม อาเซียน (ADMM) และการประชุมรัฐมนตรีว่าการกระทรวงกลาโหมอาเซียน ร่วมกับรัฐมนตรีว่าการกระทรวงกลาโหมประเทศ คู่เจรจา(ADMM-Plus) กระทรวงกลาโหมไทย พร้อมสนับสนุนการเป็นประธานของกระทรวงกลาโหมกัมพูชาอย่างเต็มที่ และขอขอบคุณ สําหรับการสนับสนุนความร่วมมือภายใต้กรอบการประชุมADMM ที่ กระทรวงกลาโหมไทย เป็นผู้ริเริ่มประกอบด้วย
1.บทบาทของฝ่ายทหารอาเซียนในการสนับสนุนการบริหารจัดการชายแดน
2.ความร่วมมือระหว่างกระทรวงกลาโหมอาเซียน กับองค์กรภาคประชาสังคม และ
3.แนวทางการพัฒนาศูนย์แพทย์ทหารอาเซียนให้เป็นองค์กรระหว่างประเทศ อย่างสมบูรณ์
และ ขอแสดงความยินดีสําหรับการเป็นประธานร่วมคณะทํางานผู้เชี่ยวชาญด้าน การปฎิบัติการทุ่นระเบิด เพื่อมนุษยธรรม ภายใต้กรอบการประชุม ADMM-Plus ของกระทรวงกลาโหมกัมพูชา กับกระทรวงกลาโหมสาธารณรัฐประชาชนจีน ซึ่งไทยยินดีสนับสนุนการดําเนินการดังกล่าว อย่างเต็มความสามารถ ซึ่งตรงกับเป้าหมายหลักของกัมพูชาที่จะทําให้ทุ่นระเบิดตามแนวชายแดน กว่า 2,000กิโลเมตร หมดไปโดยเร็ว
สําหรับสถานการณ์ในเมียนม่า,ในทะเลจีนใต้,ในยูเครน และสถานการณ์ช่องแคบไต้หวัน
ทั้งไทยและกัมพูชา ต่างเห็นตรงกันว่า ทุกฝ่ายจะต้องใช้ความอดทนอดกลั้นพยายามทุกวิธีการเพื่อให้เพื่อแก้ไขปัญหาด้วยสันติวิธี อันจะนํามาซึ่งเสถียรภาพ ของภูมิภาคโดยรวม
ขอขอบคุณ การร่วมหารือและ แลกเปลี่ยนความคิดเห็นในวันนี้ ที่จะทําให้เกิด ประโยชน์ต่อการกระชับความสัมพันธ์ระหว่างไทย-กัมพูชา ในด้านการทหาร กระทรวงกลาโหม และกองทัพทั้ง 2 ประเทศ จะทํางานร่วมกันอย่างใกล้ชิด เพื่อขับเคลื่อนความร่วมมืออย่างเต็มศักยภาพ ต่อไป
รัฐบาลไทย-ข่าวทำเนียบรัฐบาล-บีโอไอ ร่วมหารือกับคณะกรรมาธิการรัฐสภาสมาคม การค้าเสรีแห่งยุโรป (European Free Trade Association (EFTA) Parliamentary Committee)
วันศุกร์ที่ 9 กันยายน 2565
บีโอไอ ร่วมหารือกับคณะกรรมาธิการรัฐสภาสมาคม การค้าเสรีแห่งยุโรป (European Free Trade Association (EFTA) Parliamentary Committee)
บีโอไอ ร่วมหารือกับคณะกรรมาธิการรัฐสภาสมาคม การค้าเสรีแห่งยุโรป (European Free Trade Association (EFTA) Parliamentary Committee) เพื่อให้ข้อมูลเกี่ยวกับภาพรวมเศรษฐกิจไทย นโยบายส่งเสริมการลงทุน และบริการของบีโอไอ
บีโอไอ ร่วมหารือกับคณะกรรมาธิการรัฐสภาสมาคม การค้าเสรีแห่งยุโรป (European Free Trade Association (EFTA) Parliamentary Committee)เพื่อให้ข้อมูลเกี่ยวกับภาพรวมเศรษฐกิจไทย นโยบายส่งเสริมการลงทุน และบริการของบีโอไอ
เมื่อวันที่ 8 กันยายน 2565 นางสาวดวงใจ อัศวจินตจิตร์ เลขาธิการบีโอไอ ได้เข้าร่วมหารือกับคณะกรรมาธิการรัฐสภาสมาคมการค้าเสรีแห่งยุโรป (European Free Trade Association (EFTA) Parliamentary Committee) ณ บ้านพักเอกอัครราชทูตสวิตเซอร์แลนด์ประจําประเทศไทย เพื่อให้ข้อมูลเกี่ยวกับภาพรวมเศรษฐกิจไทย นโยบายส่งเสริมการลงทุน และบริการของบีโอไอ ในโอกาสที่คณะกรรมาธิการฯ เยือนประเทศไทยระหว่างวันที่ 5-9 กันยายน 2565
สมาคมการค้าเสรีแห่งยุโรป (European Free Trade Association (EFTA) ประกอบด้วยสมาชิก 4 ประเทศได้แก่ ไอซ์แลนด์ ลิกเตนสไตน์ นอร์เวย์ และสวิตเซอร์แลนด์ โดยไทยได้เปิดการเจรจา FTA ไทย-EFTA
เมื่อเดือนมิถุนายน 2565
รัฐบาลไทย-ข่าวทำเนียบรัฐบาล-ไทยจับมือ 21 เขตเศรษฐกิจส่งเสริมการพัฒนา MSME ในเอเปค
วันจันทร์ที่ 19 กันยายน 2565
ไทยจับมือ 21 เขตเศรษฐกิจส่งเสริมการพัฒนา MSME ในเอเปค
วันอาทิตย์ที่ 18 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนการเพิ่มศักยภาพธุรกิจขนาดเล็ก หรือ MSME
ซึ่งเป็นส่วนสําคัญในการขับเคลื่อนเศรษฐกิจ โดยสนับสนุน 4
ประเด็นในเวทีการประชุมรัฐมนตรีวิสาหกิจขนาดกลางและขนาดย่อมเอเปค ได้แก่ เร่งรัดการประยุกต์ใช้ BCG
Model เพื่อสร้างโอกาสทางธุรกิจ สร้างมูลค่าเพิ่มแก่สินค้าและบริการ
ส่งเสริมการใช้ดิจิทัลเพื่อเพิ่มความสามารถในการเข้าถึงลูกค้าและทันต่อการเปลี่ยนแปลง
ปรับโครงสร้างหนี้และช่วยให้ธุรกิจขนาดเล็กเข้าถึงแหล่งเงินทุน รับมือกับตลาดที่กําลังพัฒนาเปลี่ยนแปลง
เช่น มีส่วนร่วมในห่วงโซ่มูลค่าของตลาดโลก เพื่อสร้างการเติบโตอย่างเข้มแข็งแก่ MSME
ในภูมิภาคเอเชียแปซิฟิก ซึ่งมีจํานวนมากถึงร้อยละ 98 ของธุรกิจ สร้างมูลค่าทางเศรษฐกิจถึงร้อยละ 40-60
ของ GDP ของเอเปค
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เห็นชอบร่างแผนพัฒนารัฐวิสาหกิจ พ.ศ.2566-2570
วันจันทร์ที่ 31 ตุลาคม 2565
เห็นชอบร่างแผนพัฒนารัฐวิสาหกิจ พ.ศ.2566-2570
วันอาทิตย์ที่ 30 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มศักยภาพรัฐวิสาหกิจไทยเพื่อพัฒนาเศรษฐกิจอย่างยั่งยืนโดยเห็นชอบร่างแผนพัฒนารัฐวิสาหกิจ พ.ศ.2566-2570
ซึ่งกําหนดให้สอดคล้องกับยุทธศาสตร์ชาติและมีกลไกในการขับเคลื่อนแผน ได้แก่ กลไกการดําเนินงาน
กลไกบูรณาการ และกลไกในการติดตามการดําเนินงานและการประเมินผล เพื่อให้สําเร็จได้ตามเป้าหมาย
ทั้งนี้ ภายใต้ร่างแผนพัฒนารัฐวิสาหกิจฯ มีโครงการและแผนงานลงทุนไม่น้อยกว่า 184 โครงการ
ครอบคลุมโครงสร้างพื้นฐาน เช่น การขยายเส้นทางคมนาคมเพื่อเชื่อมต่อระหว่างเมืองและในเมือง
การพัฒนาท่าอากาศยาน ระบบเชื่อมโยงข้อมูลด้านการขนส่งทางน้ําการขยายระบบส่งไฟฟ้าให้ครอบคลุมพื้นที่ห่างไกล
การพัฒนาโครงข่ายไฟฟ้าอัจฉริยะและโรงงานไฟฟ้าพลังงานแสงอาทิตย์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตสาหกรรม รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันพฤหัสบดีที่ 3 พฤศจิกายน 2565
ก.อุตสาหกรรม รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
ก.อุตสาหกรรม รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
(วันที่ 2 พฤศจิกายน 2565) นายณัฐพล รังสิตพล ปลัดกระทรวงอุตสาหกรรม มอบหมายให้ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น โดยได้รับการสนับสนุนสํานักงานอุตสาหกรรมจังหวัดนครนายก เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัย ณ ห้องนิทรรศการ ชั้น 1 อาคารกรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-ครม. อนุมัติ 302.5 ล้านบาท ช่วยส่วนลดค่าก๊าซหุงต้ม ผ่านบัตรสวัสดิการรัฐ ถึงสิ้นปีนี้
วันเสาร์ที่ 22 ตุลาคม 2565
ครม. อนุมัติ 302.5 ล้านบาท ช่วยส่วนลดค่าก๊าซหุงต้ม ผ่านบัตรสวัสดิการรัฐ ถึงสิ้นปีนี้
.....
ที่ประชุม ครม. (18 ต.ค. 65) อนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 302.5 ล้านบาท ให้กรมธุรกิจพลังงาน เป็นวงเงินส่วนลดค่าซื้อก๊าซหุงต้ม เพื่อช่วยเหลือผ่านบัตรสวัสดิการแห่งรัฐ จากร้านค้าที่กระทรวงพลังงานกําหนด จํานวน 100 บาท/คน/3 เดือน
.
มาตรการดังกล่าว จะช่วยลดภาระค่าครองชีพสําหรับกลุ่มผู้มีรายได้น้อยผ่านบัตรสวัสดิการแห่งรัฐ ครอบคลุมผู้ใช้สิทธิประมาณ 5.5 ล้านคน โดยกรมบัญชีกลางจะดําเนินการเบิกจ่ายส่วนลดค่าซื้อก๊าซหุงต้มให้กับร้านค้าก๊าซหุงต้มที่ผู้มีบัตรสวัสดิการแห่งรัฐไปใช้สิทธิ ตั้งแต่วันที่ 25 ต.ค. – 31 ธ.ค. 65
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐ เตือนภัยประชาชนอย่าหลงเชื่อ มิจฉาชีพแอบอ้างใช้โลโก้สมาคมฯ หลอกลวงให้โอนเงิน
วันพุธที่ 14 กันยายน 2565
สมาคมสถาบันการเงินของรัฐ เตือนภัยประชาชนอย่าหลงเชื่อ มิจฉาชีพแอบอ้างใช้โลโก้สมาคมฯ หลอกลวงให้โอนเงิน
สมาคมสถาบันการเงินของรัฐ เตือนประชาชนอย่าหลงเชื่อกรณีที่มีมิจฉาชีพแอบอ้างนําตราสัญลักษณ์ของสมาคมสถาบันการเงินของรัฐไปใช้โดยไม่ได้รับอนุญาต เพื่อหลอกลวงให้ประชาชนโอนเงิน
สมาคมสถาบันการเงินของรัฐ เตือนประชาชนอย่าหลงเชื่อกรณีที่มีมิจฉาชีพแอบอ้างนําตราสัญลักษณ์ของสมาคมสถาบันการเงินของรัฐไปใช้โดยไม่ได้รับอนุญาต เพื่อหลอกลวงให้ประชาชนโอนเงินเพื่อชําระค่าเบี้ยประกันชีวิตคุ้มครองวงเงินสินเชื่อหรือเพื่อยืนยันผลการทําธุรกรรมการเงินใด โดยปัจจุบันสมาคมสถาบันการเงินของรัฐไม่มีวัตถุประสงค์และไม่มีนโยบายให้บริการทางการเงินใด ๆ กับประชาชนโดยตรง และยืนยันว่าสมาคมสถาบันการเงินของรัฐไม่มีส่วนเกี่ยวข้องกับการแอบอ้างให้บริการทางการเงินดังกล่าว และขอเตือนให้ผู้ที่ได้รับการติดต่อจากมิจฉาชีพในลักษณะเดียวกันนี้อย่าหลงเชื่อหรือโอนเงินให้อย่างเด็ดขาด ซึ่งการกระทําดังกล่าวถือว่ามีความผิดทางกฎหมาย สมาคมสถาบันการเงินของรัฐอยู่ระหว่างพิจารณาเพื่อดําเนินคดีกับผู้กระทําความผิดต่อไป
สมาคมสถาบันการเงินของรัฐ
โทร. 0-2202-1868 และ 0-2202-1961 และ www.gfa.or.th
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๖/๒๕๖๕
วันพฤหัสบดีที่ 6 ตุลาคม 2565
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๖/๒๕๖๕
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๖/๒๕๖๕
ในวันพุธที่ ๕ ตุลาคม ๒๕๖๕ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๖/๒๕๖๕ โดยมีคณะอนุกรรมการฯ และเจ้าหน้าที่ที่เกี่ยวข้อง เข้าร่วมประชุมผ่านระบบการประชุมทางไกล (Video Conference) และห้องประชุม ๑๐-๖ ชั้น ๑๐ อาคารกระทรวงยุติธรรม
โดยที่ประชุมได้พิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานคร คณะที่ ๑ จํานวน ๑๓ เรื่อง แบ่งเป็นกรณีการช่วยเหลือประชาชนในการประกันตัว จํานวน ๑๑ คําขอ และกรณีการจัดหาทนายความ จํานวน ๒ คําขอ
รัฐบาลไทย-ข่าวทำเนียบรัฐบาล- "ทิพานัน" ชวนโหลดแอพฯ "Thai consular" สำหรับคนไทยที่เดินทางไปต่างแดน เพื่อความอุ่นใจ ได้รับคุ้มครองดูแลรวดเร็ว  ย้ำรัฐบาล "พล.อ.ประยุทธ์" มุ่งปรับบริการรัฐสู่ดิจิทัล
วันอาทิตย์ที่ 2 ตุลาคม 2565
"ทิพานัน" ชวนโหลดแอพฯ "Thai consular" สําหรับคนไทยที่เดินทางไปต่างแดน เพื่อความอุ่นใจ ได้รับคุ้มครองดูแลรวดเร็ว  ย้ํารัฐบาล "พล.อ.ประยุทธ์" มุ่งปรับบริการรัฐสู่ดิจิทัล
"ทิพานัน" ชวนโหลดแอพฯ "Thai consular" สําหรับคนไทยที่เดินทางไปต่างแดน เพื่อความอุ่นใจ ได้รับคุ้มครองดูแลรวดเร็ว  ย้ํารัฐบาล "พล.อ.ประยุทธ์" มุ่งปรับบริการรัฐสู่ดิจิทัล ให้เข้าถึงง่ายใช้สะดวก
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า จากสถานการณ์ที่วิกฤติ การแพร่ระบาดของเชื้อไวรัสโควิดเริ่มคลี่คลายทําให้ประเทศต่างๆผ่อนคลาย มาตรการในการเข้าประเทศส่งผลให้พี่น้องประชาชนมีการเดินทางออกนอกประเทศ เพื่อติดต่อธุรกิจการศึกษาและการท่องเที่ยว ทั้งนี้รัฐบาลโดย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยพี่น้องประชาชนเพื่ออํานวยความสะดวกและดูแลช่วยเหลือพี่น้องประชาชนที่เดินทางไปในต่างแดนให้ได้รับความปลอดภัยอย่างทั่วถึง จึงขอเชิญชวนให้โหลด แอพพลิเคชั่น Thai consular ก่อนหรือระหว่างเดินทางไปต่างประเทศ
น.ส.ทิพานัน กล่าวว่า ทั้งนี้แอพพลิเคชั่น Thai consular เป็นแอพพลิเคชั่น ที่ให้ข้อมูลด้านการบริการต่างๆ ของกรมการกงสุล เช่น
1. บริการด้านหนังสือเดินทาง
2. บริการออกเอกสารตรวจลงตรา (VISA)
3. บริการด้านสัญชาติและนิติกร
4. การคุ้มครองคนไทยในต่างประเทศ
5. ศูนย์ประสานการเลือกตั้งนอกราชอาณาจักร
น.ส.ทิพานัน กล่าวว่า หากมีปัญหาต้องการความช่วยเหลือ แอพพลิเคชั่นดังกล่าวมีปุ่ม SOS ให้กดขอความช่วยเหลือได้ ไม่ว่าจะเป็นกรณี เจ็บป่วยร้ายแรง อุบัติเหตุร้ายแรง ภัยพิบัติ ก่อการร้าย เป็นต้น โดยสามารถแชทข้อความได้ตลอด24ชั่วโมง พร้อมข่าวสารต่างประเทศที่น่าสนใจ
สําหรับ ขั้นตอนการใช้ง่ายๆ เพียงโหลดแอพพลิเคชั่น จาก App Store หรือ google play ได้ที่ลิงค์นี้
iOS https://apple.co/3CspKPb
Android https://bit.ly/3SKpaBy
จากนั้นลงทะเบียนเข้าสู่ระบบก็สามารถใช้งานได้ในทันที 'ซึ่งแอปนี้ถือเป็นความห่วงใยจากรัฐบาลไทย ที่จะดูแลและเคียงข้างพี่น้องประชาชนในทุกสถานการณ์ เพื่อความอบอุ่นใจ แม้อยู่ไกลบ้าน ทั้งนี้จะเห็นได้ว่าการพัฒนาแอปพิเคชันต่างๆ รวมถึงเทคโนโลยีใหม่ๆ ของรัฐบาลที่ผ่านมา ก็เพื่อสอดรับกับนโยบายของ พล.อ.ประยุทธ์ จันทร์โอชา นายกรัฐมนตรี ที่มีนโยบายเปลี่ยนไปสู่การเป็นรัฐบาลดิจิทัลให้เร็วขึ้น เพื่อให้ประชาชนเข้าถึงง่ายและใช้สะดวก' น.ส. ทิพานัน กล่าว
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” เตรียมนำคณะเข้าประชุม World Bio Summit 2022 ณ กรุงโซล สาธารณรัฐเกาหลี ร่วมผู้แทนกว่า 18 ประเทศถกอนาคตวัคซีนสร้างความสามารถต่อสู้โรคอุบัติใหม่
วันอาทิตย์ที่ 23 ตุลาคม 2565
รองนายกรัฐมนตรี “อนุทิน” เตรียมนําคณะเข้าประชุม World Bio Summit 2022 ณ กรุงโซล สาธารณรัฐเกาหลี ร่วมผู้แทนกว่า 18 ประเทศถกอนาคตวัคซีนสร้างความสามารถต่อสู้โรคอุบัติใหม่
รองนายกรัฐมนตรี “อนุทิน” เตรียมนําคณะเข้าประชุม World Bio Summit 2022 ณ กรุงโซล สาธารณรัฐเกาหลี ร่วมผู้แทนกว่า 18 ประเทศถกอนาคตวัคซีนสร้างความสามารถต่อสู้โรคอุบัติใหม่
วันที่ 23 ต.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 24-27 ต.ค. 65 นายอนุทิน ชาญวีรกูล รองนายกรัฐมนตรีและรมว.สาธารณสุข จะนําคณะซึ่งประกอบด้วย นพ.โอภาส การย์กวินพงศ์ ปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมควบคุมโรค พร้อมด้วยคณะแทนจากกระทรวงสาธารณสุขเข้าร่วมการประชุม World Bio Summit 2022 ซึ่งจัดขึ้น ที่กรุงโซล สาธารณรัฐเกาหลี
สําหรับการประชุม World Bio Summit 2022 ครั้งนี้เป็นเวทีการหารือใหม่ที่จัดขึ้นเป็นครั้งแรกโดยความร่วมมือของสาธารณรัฐเกาหลีกับองค์การอนามัยโลก ซึ่งได้มีการเชิญผู้นําประเทศต่างๆ มากกว่า 18 ประเทศทั้งในอเมริกา ยุโรป เอเชียเเละแอฟริกา รวมถึงผู้แทนบริษัทวัคซีน ผู้แทนองค์กรการกุศลเอกชน และผู้เชี่ยวชาญด้านโรคติดเชื้อ เข้าร่วม โดยจะมีการหารือในหัวข้ออนาคตของวัคซีนและชีวอนามัยจากประสบการณ์และบทเรียนที่เรียนรู้จากการระบาดของโรคโควิด19 พร้อมเสนอวิธีการเสริมสร้างความสามารถในการตอบสนองต่อโรคติดเชื้อและโรคอุบัติใหม่ในอนาคต
ในโอกาสนี้ นายอนุทิน จะเป็นผู้แทนประเทศไทยในการปาฐกกาถึงบทเรียนที่ทั่วโลกได้รับโควิด 19 และย้ําถึงจุดยืนของไทยในการร่วมกับนานาประเทศในการพัฒนาด้านสาธารณสุข เพื่อเตรียมความพร้อมสําหรับอนาคต
น.ส.ไตรศุลี กล่าวว่า ระหว่างการเข้าร่วมประชุมที่กรุงโซลครั้งนี้ รองนายกรัฐมนตรีและคณะ จะเข้าร่วมในพิธี Thailand-IVI Ratification Ceremony ซึ่งประเทศไทยจะให้สัตยาบันสารในการเข้าร่วมเป็นภาคีกับสถาบันวัคซีนนานาชาติ (IVI) อันจะส่งผลให้ประเทศไทยได้รับโอกาสในการพัฒนาและขยายความร่วมมือด้านวัคซีนทั้งในและต่างประเทศ โดยเฉพาะอย่างยิ่งในด้านการส่งเสริมการพัฒนาบุคลากรด้านวัคซีนของไทย
นอกจากนี้ จะมีการลงนามในบันทึกความเข้าใจระหว่างกระทรวงสาธารณสุขของไทยกับสาธารณรัฐเกาหลี ว่าด้วยความร่วมมือด้านสาธารณสุข ซึ่งจะนําไปสู่ความร่วมมือหลายด้านระหว่าง2ประเทศ อาทิ ความมั่นคงด้านสุขภาพการเสริมสร้างความเข้มแข็งให้ระบบสุขภาพ การดูแลสุขภาพดิจิทัล และการส่งเสริมสุขภาพ
.................
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ มอบหนังสืออนุญาตทำประโยชน์ ที่ดินส.ป.ก.4-01 ย้ำรัฐบาลให้ความสำคัญให้ประชาชนมีที่ดินทำกินทุกพื้นที่
วันจันทร์ที่ 5 กันยายน 2565
รองนายกฯ พล.อ.ประวิตรฯ มอบหนังสืออนุญาตทําประโยชน์ ที่ดินส.ป.ก.4-01 ย้ํารัฐบาลให้ความสําคัญให้ประชาชนมีที่ดินทํากินทุกพื้นที่
รองนายกฯ พล.อ.ประวิตรฯ มอบหนังสืออนุญาตทําประโยชน์ ที่ดินส.ป.ก.4-01 ย้ํารัฐบาลให้ความสําคัญให้ประชาชนมีที่ดินทํากินทุกพื้นที่
วันที่ 5 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (5 กันยายน 2565) เวลา 14.45 น. ณ แปลงหมายเลข 602 ตําบลกระบี่น้อย อําเภอเมืองกระบี่ จังหวัดกระบี่ พลเอก ประวิตร วงษ์สุวรรณ รองนายกรัฐมนตรี ตรวจราชการโครงการจัดที่ดินทํากินให้ชุมชนตามนโยบายรัฐบาล และเป็นประธานในพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01)
สําหรับจังหวัดกระบี่มีพื้นที่ดําเนินการปฏิรูปที่ดินเพื่อเกษตรกรรมครอบคลุมทั้ง 8 อําเภอ พื้นที่ดําเนินการทั้งสิ้น 738,721 ไร่ จัดที่ดินให้เกษตรกรเข้าทําประโยชน์ในที่ดินแล้ว จํานวน 24,697 ราย เนื้อที่ประมาณ 469,298 ไร่ โดยที่ผ่านมาจังหวัดกระบี่ประสบปัญหาการชุมนุมเรียกร้องที่ดินทํากินอย่างต่อเนื่อง โดยเฉพาะกรณีการถือครองที่ดินของรัฐโดยมิชอบด้วยกฎหมาย และปัญหาที่ดินหมดอายุสัมปทาน ซึ่งสํานักงานการปฏิรูปที่ดินเพื่อเกษตรกรรมได้มีการดําเนินการแก้ไขปัญหาการครอบครองที่ดินในเขตปฏิรูปที่ดินโดยมิชอบด้วยกฎหมายในเขตปฏิรูปที่ดินจังหวัดกระบี่มาอย่างต่อเนื่อง สามารถยึดคืนพื้นที่ตามคําสั่งหัวหน้าคณะรักษาความสงบแห่งชาติ ให้ คทช.จังหวัดกระบี่ ดําเนินการจัดที่ดินทํากินแล้วในพื้นที่ 3 อําเภอ ได้แก่ อําเภอเมืองกระบี่ อําเภอเหนือคลอง และอําเภอเขาพนม รวมจํานวน 4 แปลง เนื้อที่รวมประมาณ 6,259 ไร่
รองนายกรัฐมนตรีกล่าวพบปะกับประชาชนที่มาให้การต้อนรับว่า พลเอก ประยุทธ์ จันทร์โอชา และรัฐบาลมีความห่วงใย ให้ความสําคัญกับปัญหาความเดือดร้อนของประชาชนมาตลอด โดยเฉพาะในเรื่องที่อยู่อาศัย และพื้นที่ทํากินของประชาชน สั่งการให้ ส.ป.ก. จังหวัดกระบี่ เร่งดําเนินการโครงการพัฒนาแหล่งน้ํา เพื่อการเกษตร และจัดสรรที่ดินทํากินให้ประชาชน ตามแผนงานที่ได้กําหนดไว้โดยเร็ว เพื่อแก้ไขปัญหาเรื่องพื้นที่ทํากิน และเป็นการสนับสนุนการสร้างอาชีพให้กับพี่น้องประชาชนชาวกระบี่ต่อไป
รองนายกรัฐมนตรีกล่าวต่อไปว่า การดําเนินการของรัฐบาลในระยะเวลากว่าสามปีที่ผ่านมา ได้ดูแลประชาชนเรื่องน้ําดีที่สุด ไม่มีพื้นที่ไหนประกาศเป็นพื้นที่ภัยแล้ง ซึ่งได้รับความร่วมมือจากข้าราชการและประชาชนทุกจังหวัด พร้อมกําชับให้เร่งพัฒนาแหล่งน้ําและจัดสรรที่ดินทํากินให้ประชาชนโดยเร็ว เพื่อให้ประชาชนได้มีที่ดินทํามาหากิน ถือเป็นเรื่องสําคัญที่ประชาชนและข้าราชการต้องร่วมมือกันในการทําให้ที่ดินทํากินดีขึ้นเรื่อย ๆ
ในช่วงท้าย รองนายกรัฐมนตรีขอให้ทุกคนสุขภาพแข็งแรง ถ้าไม่มีแรง ขอให้ใช้ใจเราบันดาลแรง เพื่อให้เกิดความร่วมไม้ร่วมมือกันทุกฝ่าย ทําให้ร่างกายแข็งแรงโดยใช้ใจร่วมมือกัน พร้อมขอฝากประชาชนให้สนับสนุนให้รัฐบาลได้พัฒนาประเทศเพื่อความมั่นคง มั่งคั่ง ยั่งยืนตลอดไป